《高阳台 书贺瑟庵置媵》
清代·俞庆曾

移得明珠，聘来碧玉，须知我见犹怜。打桨亲迎，归帆鸥梦同圆。

犹屏十二香深处。耐春寒、半臂应添。好留连、翠幕朱阑，月静花妍。

海门秋老鱼龙定，称词人彩笔，黛染轻烟。一斛香螺，替描十样眉尖。

为它更祝宜男佩，慰含饴、笑卜堂前。捲湘帘、回首东风，流水当年。

作者简介：俞庆曾，字吉初，号琴愔，德清人。上元光绪戊子举人宗舜年继室。有《绣墨轩遗稿》。